polyglot-tagger/wikipedia-language-snippets-filtered huggingface dataset:
జయభారతి అసలు పేరు లక్ష్మీభారతి. ఈమె శివశంకరపిళ్లై, శారద దంపతులకు తమిళనాడులోని ఈరోడ్‌లో 1954లో జన్మించింది. ఈమె తన ఐదవ యేట నుండే కళామండలం నటరాజన్, రాజారాం, వళువూర్ సామ్రాజ్ పిళ్లైల వద్ద నృత్యం, నటనలలో శిక్షణ పొందింది. మలయాళ నటుడు జయన్ ఈమె సమీప బంధువు. ఈమె 1966లో సినిమాలలో నటించడం ప్రారంభించింది. సుమారు 400 సినిమాలలో నటించింది. ఈమె భరతన్‌ దర్శకత్వంలో నటించిన రతినిర్వేదమ్మలయాళ సినిమా రంగాన్ని ఒక మలుపు తిప్పింది. ఈ సినిమాలో ఈమె నటించిన శృంగార దృశ్యాలు ప్రేక్షకుల గుండెలలో కోరికలు పుట్టించింది. అంతవరకు సమాంతర సినిమాలకు మారుపేరుగా ఉన్న మలయాళ సినిమా రంగం ఈ సినిమాతో పోర్న్ స్థాయికి దిగజారిందనే విమర్శలు వచ్చినా ఈ సినిమా బాక్స్ ఆఫీస్ వద్ద గొప్ప విజయవంతమై చరిత్రను సృష్టించింది.
1971లో ప్రేమ్‌ నజీర్ సరసన పి.వేణు దర్శకత్వాన సి.ఐ.డి.నజీర్ సినిమాతో హీరోయిన్‌గా మారింది జయభారతి. ఆ తరువాత మలయాళంలో ఈమె అత్యంత విజయవంతమైన నటిగా ఎదిగింది. అప్పటి పెద్ద హీరోలైన మధు, విన్సెంట్, జయన్, ఎం.జి.సోమన్, కమల్ హాసన్, రజనీకాంత్ వంటి వారి సరసన నటించింది. 1970, 80లలో జయభారతి-ఎం.జి.సోమన్ ఉత్తమ జంటగా పేరు పొందింది. ఈమె మలయాళంతో పాటు తమిళ, తెలుగు, హిందీ చిత్రాలలో కూడా కనిపించింది.
జయభారతి దక్షిణ భారత సినిమా నటి. ఈమె ప్రధానంగా మలయాళ సినిమాలలో నటించింది. 1966లో ఈమె తన 13వ యేట సినిమా కెరీర్‌ను ప్రారంభించింది. ఈమె రెండు కేరళ రాష్ట్ర ఉత్తమ నటి పురస్కారాలు అందుకొంది.
మాధ్యమికవాడులకు జగత్తులోని సర్వ పదార్ధాలు శూన్యములు. కాని యోగాచారికులు 'బుద్ధి' వలెనే జగత్తులోని సర్వపదార్ధాలు అసత్యంగా కనిపిస్తున్నాయి కాబట్టి విజ్ఞానం ఒక్కటే సత్యం అంటారు. ధర్మపాలుడు బౌద్ధంలో యోగాచారం లేదా విజ్ఞానవాదం సంప్రదాయానికి చెందిన తత్వవేత్త. ధర్మపాలుని తాత్వికత ప్రకారం బాహ్య పదార్ధాలు ఉనికిలో లేవు. చైతన్యం నకు మాత్రమే ఉనికి ఉంది. చైతన్యమే జగత్తు లోని వివిధ రూపాలను చూస్తుంది. కనుక చైతన్యానికి మాత్రమే వాస్తవికత ఉంది. ఇతని ప్రకారం 8 విధాలుగా విజ్ఞానం కలుగుతుంది. అవి. 1. చక్షుర్విజ్ఞానం 2.శ్రోత్ర విజ్ఞానం 3.ఘ్రాణ విజ్ఞానం 4.జిహ్వా విజ్ఞానం
ప్రసిద్ధ చైనా యాత్రికుడు హుయాన్ త్సాంగ్ ప్రకారం ధర్మపాలుడు తమిళనాడులోని కాంచీపురంలో బ్రాహ్మణ కుటుంబంలో జన్మించాడు. రాజాస్థానంలోని ఒక ఉన్నతాధికారి కొడుకైన ఇతనికి రాజకుమార్తెతో వివాహం నిశ్చయమైంది. కాని పెళ్ళివిందు సందర్భంలో తప్పించుకొని బౌద్ధదీక్ష తీసుకొని విద్యా నిమగ్నుడై మహా పండితుడయ్యాడు. హీనయాన, మహాయానాల నుండి అన్ని దృక్పథాలను అధ్యయనం చేసాడు. నలందా విశ్వవిద్యాలయంలో చేరి విఖ్యాత బౌద్ధ తర్కవేత్త దిజ్ఞాగుని వద్ద శిష్యుడిగా విద్య అభ్యసించాడు. దిజ్ఞాగుని తరువాత నలందా మహావిహారానికి అధిపతి అయ్యాడు. జీవిత చరమాంకంలో బోధి వృక్షం చెంత గడిపి సా.శ. 561 ప్రాంతంలో మరణించాడు.
విజ్ఞప్తి మాత్రతాసిద్ధి వ్యాఖ్య: ఇది వసుబంధుని విజ్ఞప్తి మాత్రతాసిద్ధి నకు వ్యాఖ్య. దీనిని హుయాన్ త్సాంగ్ చైనా భాషలో అనువాదం చేసాడు.
శతశాస్త్ర వ్యాఖ్య: ఇది మాధ్యమికాచార్యుడైన ఆర్యదేవుని శతకశాస్త్రమునకు వ్యాఖ్య. దీనిని హుయాన్ త్సాంగ్ చైనా భాషలో అనువాదం చేసాడు.
సా.శ. 6 వ శతాబ్దానికి చెందిన ధర్మపాలుడు యోగాచార సంప్రదాయానికి చెందిన గొప్ప బౌద్ధ పండితుడు. తత్వవేత్త. నలందా విశ్వవిద్యాలయానికి మొదటి కులపతి . ప్రసిద్ధ బౌద్ధ న్యాయపండితుడు అయిన భావవివేకుని సమకాలికుడు. ధర్మపాలుని శిష్యులలో శీలభద్రుడు, చంద్రకీర్తి ప్రసిద్ధులు.
సియాటెల్ పలు సంవత్సరాలుగా " పర్ఫార్మింగ్ ఆర్ట్స్ " ప్రాంతీయకేంద్రంగా ఉంది. శతాబ్ధం పూర్తిచేసుకున్న " సియాటెల్ సింఫోనీ ఆర్కెస్ట్రా " బెనరోయా హాలులో ఇచ్చిన ప్రదర్శనలు సంఖ్యాపరంగా ప్రపంచంలో మొదటిస్త్యానంలో ఉన్నాయి. ది సియాటెల్ ఒపేరా, పసిఫిక్ నార్త్‌వెస్ట్ బ్యాలెట్ " మెక్‌కా హాల్‌లో ప్రదర్శనలు ఇస్తుంటాయి. ఒపేరాలో " రిచర్డ్స్ వాగ్నర్ " ప్రదర్శనలు ఒక ప్రత్యేకతగా నిలిచాయి. 1974లో స్థాపించబడిన పి.ఎన్.బి. స్కూల్ అత్యుత్తమ బ్యాలెట్ ఇంస్టిట్యూటులలో మూండింటిలో ఒకటిగా ప్రత్యేకత సంతరించుకుంది. సియాటెల్ యూత్ సింఫోనీ ఆర్కెస్ట్రా యునైటెడ్ స్టేట్స్‌లో అతిపెద్ద సింఫోనిక్ యూత్ ఆర్గనైజేషన్‌గా గుర్తించబడుతుంది.
ఈ ప్రదర్శనలలో ప్రాంతీయ కళాకారులు, అంతర్జాతీయ కళాకారులు పాల్గొంటూ ఉంటారు. సియాటెల్ నగరంలో 100 దియేట్రికల్ ప్రొడక్షన్ కంపెనీలు ఉన్నాయి. అలాగే ఫ్రింజ్ దియేటర్ అనుబంధంగా 12 పైగా లైవ్ దియేటర్ వేదికలు ఉన్నాయి. సియాటెల్ నగరం " యాక్టర్ ఈక్విటీ అసోసియేషన్ దియేటర్లు " సంఖ్యాపరంగా యునైటెడ్ స్టేట్స్‌లో రెండవ స్థానంలో ఉన్నాయి. మొదటి స్థానంలో ఉన్నాయి. 28 సియాటెల్ దియేటర్లు ఒకవిధమైన " యాక్టర్ ఈక్విటీ " కాంట్రాక్ట్ కలిగి ఉన్నాయి. అదనంగా 900 సీట్ల కెపాసిటీ కలిగిన రోమాంస్ రివైవల్ టౌన్ హాల్ పలు సాంస్కృతిక ప్రదర్శనలకు ఆతిథ్యం ఇస్తుంది.
1980 లో తిరిగి సియాటెల్‌లో ఆర్థికాభివృద్ధి ఆరంభం అయింది. 1983 లో సియాటెల్ నగరంలోని చైనా టౌన్‌లో చట్టవిరుద్ధంగా నిర్వహించబడుతున్న గేంబ్లింగ్ క్లబ్‌లో తలెత్తిన కహాలలో 13 మంది హత్యకు గురైన సంఘటన నగరాన్ని స్థభింపజేసింది. 1979 లో మైక్రోసాఫ్ట్ " అల్బుక్యూర్క్యూ నుండి బెల్లెవ్యూ తరలించబడింది. సియాటెల్, నగర సరిహద్దు ప్రాంతాలు అమెజాన్.కాం, రియల్ నెట్‌వర్క్, నింటెండో , మెక్‌కా సెల్యులర్ (ప్రస్తుతం ఎ.ట్.&టి మొబైలిటీ, వాయిస్ స్ట్రీం (ప్రస్తుతం టి.మొబైల్ యు.ఎస్/టి.మొబైల్ మొదలైన సాఫ్ట్ వేర్ సంస్థలు, హార్ట్ స్ట్రీం , హార్ట్ టెక్నాలజీస్ , ఫిస్కో - కంట్రోల్ , జిమోజెనిటిక్స్, ఐ.సి.ఒ.ఎస్. , ఇమ్యూనెక్స్ మొదలైన బయోమెడికల్ కార్పొరేషన్ సంస్థలకు నిలయంగా మారింది. ఈ సంస్థల విజయంతో నగరానికి ప్రజలు వరదలా వచ్చిచేరారు. 1900-2000 మద్య సియాటెల్ జనసంఖ్య దాదాపు 50,000 పెరిగింది. ఫలితంగా సియాటెల్ నగర రియల్ ఎస్టేట్ దేశంలో ఖరీదైనదిగా మారింది. 1983లో "స్లీప్‌లెస్ ఇన్ సియాటెల్ " చలనచిత్రం నగరానికి దేశమంతటా గుర్తింపు తీసుకు వచ్చింది. సియాటెల్ నగరంలోని అనేక టెక్నాలజీ కంపెనీలు ఆర్థికంగా పరిపుష్టిగా ఉన్నాయి.
సియాటెల్ నగరంలో నవంబరు, డిసెంబరు, జనవరి మాసాలలో వర్షపారం అధికంగా ఉంటుంది. సగం వర్షపాతం ఈ మాసాలలోనే సంభవిస్తుంది. హేమంతం చివర, శీతాకాలం ఆరంభంలో అల్పపీడనం సాధారణం. వర్షపాతానికి ముందుగా చిరుజల్లులు, స్వల్ప వర్షం కురుస్తుంది. జూలై, ఆగస్టు మాసాలలో1.6 అంగుళాల వర్షపాతం ఉంటుంది. 2007 డిసెంబరు 2-4 మద్య సంభవించిన హరికేన్‌లో సియాటెల్ నగరం తీవ్రమైన గాలులను ఎదుర్కొన్నది. నగరమంతటా అత్యధిక వర్షం ప్రత్యేకంగా గ్రేటర్ పుగెట్ సౌండ్ , అరెగాన్ వర్షపాతం అధికం అయింది. వర్షపాతం 350 మి.మీ. అరెగాన్ సముద్రతీరంలో 209 కి.మీ వేగంతో తీవ్రమైన గాలులు వీచాయి. సియాటెల్ నగరచరిత్రలో ఇది రెండవ వెట్టెస్ట్ సంఘటనగా భావిస్తున్నారు. నగరంలో 5 మంది మరణించారు, నగరమంతటా వరదలు సంభవించాయి. నగరం మౌలికంగా ధ్వంసం అయింది. హేమంతం, శీతాకాలం, వసంతకాలాలలో తరచుగా వర్షాలుపడుతుంటాయి. శీతాకాలాలు చల్లగానూ అతితడిగానూ ఉంటాయి. డిసెంబరు మాసం అత్యంత శీతలంగా ఉంటుంది. 28 రోజులు అత్యంత కనిష్ఠ శీతోష్ణ స్థితితో గడ్డకట్టే స్థితికి చేరుకుంటుంది. 2 రోజులు ఫ్రీజింగ్ కంటే తక్కువ స్థితికి చేరుకుంటుంది. ఉష్ణోగ్రత అరుదుగా 20 డిగ్రీల ఫారెన్‌హీట్ చేరుకుంటుంది.
సియాటెల్ నగరానికి బూమ్ అండ్ బస్ట్ సైకిల్స్ ప్రత్యేకత సంతరించి పెట్టింది. సియాటెల్ నగరం పలు ఆర్థిక ఒడిదుడుకులను ఎదుర్కొన్నది. అయినప్పటికీ ఇలాంటి పరిస్థితుల మద్య మౌలిక వసతులు గణనీయంగా అభివృద్ధి చేయబడ్డాయి. మొదటిసారిగా నగరంలో కొయ్య పరిశ్రమ కారణంగా ఆర్థికాభివృద్ధి మొదలైంది. ఈ సమయంలో ప్రస్తుత యల్సర్ వే రోడ్డుకు స్కిడ్ రోడ్డు అనే పేరు వచ్చింది. కొయ్య దుంగలు కొండ నుండి హెన్రీ యెల్సర్ కోతమిళ్లుకు దొర్లించబడడమే ఈ పేరు రావడానికి కారణమై ఉంటుందని భావిస్తున్నారు. పశ్చిమ అమెరికాలోని ఇతర నగరాల మాదిరిగా సియాటెల్ నగరంలో కూడా శ్రామికులు, యాజమాన్యాల మధ్య పలు సంఘర్షణలు జరిగాయి. అలాగే సియాటెల్ నగరంలో "1885-1886 చైనా వ్యతిరేక అల్లర్లు" వంటి జాతి ఘర్షణలు సంభవించాయి. నిరుద్యోగ సమస్యతో బాధపడుతున్న శ్వేతజాతీయులు చైనీయులను సియాటెల్ నుండి వెలుపలకు పంపడానికి ఆరంభించడంతో శ్వేతజాతీయులు, చైనీయుల మధ్య ఉద్రిక్తతలు తలెత్తాయి. 1900 లో నగర జనసంఖ్యలో 4.2% ఆసియన్లు ఉన్నారు. ఉద్రిక్తతలు అణచడానికి మార్షల్ లా ప్రకటించారు. అలాగే ఫెడరల్ ట్రూప్స్‌ను సియాటెల్‌కు పంపారు.
సియాటెల్ ఆర్థికరంగాన్ని సాంప్రదాయిక పారిశ్రామిక కంపెనీలు, సరికొత్త తరానికి చెందిన ఇంటర్నెట్, టెక్నాలజీ కంపెనీలు, సేవారంగ సంస్థలు, డిజైన్, క్లీన్ టెక్నాలజీ కంపెనీలూ నడిపిస్తున్నాయి. 2010లో మహానగర ఉత్పత్తుల మొత్తం 231 బిలియన్ల అమెరికన్ డాలర్లు. సియాటెల్ మహానగర జి.ఎం.పి. యునైటెడ్ స్టేట్స్ మహానగరాలలో 11వ స్థానంలో ఉంది. సియాటెల్- టకోమా ఇంటర్నేషనల్ ఎయిర్ పోర్ట్ అంతర్భాగంగా కలిగిన సియాటెల్ నౌకాశ్రయం ఆసియా వాణిజ్యానికి, అలాస్కా క్రూయిజ్‌లకు ప్రధాన ద్వారంగా గుర్తించబడుతుంది. అలాగే కంటెయినర్ శక్తిలో యునైటెడ్ స్టేట్స్‌లో 8వ స్థానంలో ఉంది. సియాటెల్ ఆర్థికరంగం గ్రేట్ రిసెషన్ సమయంలో సక్షోభాన్ని ఎదుర్కొన్నది. సియాటెల్ శక్తివంతమైన ఆర్థికరంగంగా ఉంది. ఇది స్టార్టప్ వ్యాపారానికి అనుకూలంగా ఉంది. గ్రీన్ ఎకానమీ, ప్రభుత్వ విధానాల కారణంగా యునైటెడ్ స్టేట్స్ " స్మార్ట్ సిటీల్లో" సియాటెల్ ప్రథమస్థానంలో ఉంది. 2010 ఫిబ్రవరిలో సియాటెల్ ప్రభుత్వం నగరాన్ని ఉత్తర అమెరికాలోని మొదటి " క్లైమేట్ నేచురల్ " నగరంగా తీర్చిదిద్దాలని నిర్ణయించుకుంది.
పురావస్తు పరిశోధకుల త్రవ్వకాలలో లభించిన ఆధాలను అనుసరించి సియాటెల్ ప్రాంతంలో 4,000 ముందుగా మానవ నివాసాలు ఆరంభం అయ్యాయని భావిస్తున్నారు. ఈప్రాంతానికి చేరుకున్న యురోపియన్లు ఇక్కడి ప్రజలను దువామిష్ గిరిజనులు అని పేర్కొన్నారు. యురోపియన్లు ఈ ప్రాంతంలోని ఎలియట్ బే వద్ద 17 గ్రామాలను ఆక్రమించుకుని స్థిరపడ్డారు. సియాటెల్ ప్రాంతాన్ని మొదటిసారిగా సందర్శించిన యురోపియన్, జార్జ్ వాంకోవర్. 1792 మేలో జార్జ్ వాంకోవర్ తన వాంకోవర్ అణ్వేషణ సమయంలో పసిఫిక్ నార్త్‌వెస్ట్ చార్ట్ తయారుచేసే కార్యక్రమంలో భాగంగా సియాటెల్ ప్రాంతాన్ని సందర్శించాడు. 1851 లో లూథర్ కోలిన్స్ నాయకత్వంలో పెద్ద బృందం దువామిష్ నదీప్రాంతంలో మకాం వేసింది. 1851 సెప్టెంబరు 14న వారు ఈ ప్రాంతం మీద ఆధీనత సాధించారు. 13 రోజుల తరువాత డెన్నీ బృందంలోని మూడు స్కౌట్లు అల్కీ ప్రాంతాన్ని చేరుకుంది. 1851 సెప్టెంబరు 28 నాటికి డెన్నీ బృందం అల్కీ పాయింటును స్వాధీనం చేసుకుంది. మిగిలిన డెన్నీ బృందం పోర్ట్‌లాండ్ నుండి నావలలో ప్రయాణించి 1851 నవంబరు 13న తుఫాను సమయంలో అల్కీ పాయింట్‌కు చేరుకున్నారు.
ఒలింపియా పర్వతాల తూర్పు ప్రాంతంలో ఒలింపిక్ ద్వీపకల్పం వాయవ్యప్రాంతంలో వర్షచ్ఛాయా ప్రాంతం కారణంగా పరిసర ప్రాంతాలకంటే తక్కువ వర్షపాతం అనుదుకుంటుంది. పశ్చిమప్రాంతం నుండి వీచే శీతలపవనాలు వాతావరణాన్ని చల్లబరుస్తూ ఉంటాయి. పర్వతశ్రేణి చల్లబడిన ఫలితంగా పర్వతాల మీద, పశ్చిమ కొండచరియలలో అత్యధిక వర్షపాతం సంభవిస్తూ ఉంటుంది. గాలి పర్వతశ్రేణిని చేరగానే వేగం తగ్గి వాతావరణాన్ని చల్లబరుస్తూ పొడివాతావరణం ఏర్పడుతుంది. సీక్విం ప్రాంతాన్ని " సన్నీ సీక్వియం " అని మారుపేరుతో పిలుస్తుంటారు. ఇది సియాటెల్ డౌన్ టౌన్‌కు వాయవ్యంలో 40 మైళ్ళదూరంలో ఉంది. ఈ ప్రాంతంలో వార్షిక వర్షపాతం 16.51 అంగుళాలు ఉంటుంది. తరచుగా ఈప్రాంతం ఉత్తరంలో పుగెట్ సౌండ్ నుండి సీక్వియం వరకు మేఘావృతం కాకుండా స్పష్టంగా ఉంటుంది. సీక్వియం ప్రాంతంలో వార్షికంగా 127 సన్నిడేస్ , 127 అర్ధ మేఘావృత దినాలు ఉంటాయి. మిగతా ప్రాంతం , పోర్ట్ టౌంసెండ్, విక్టోరియా ప్రాంతాలు) ఒలింపిక్ రెయిన్ షాడో ప్రభావితమై ఉంటుంది.
సియాటెల్‌లో సాధారణంగా వార్షికంగా కొంత హిమపాతం ఉంటుంది. అయినప్పటికీ అధిక హిమపాతం అరుదుగా సంభవిస్తుంటుంది. " సీ - టెక్ ఎయిర్ పోర్ట్ " వద్ద నమోదుచేయబడిన సరాసరి వార్షిక హిమపాతం 6.8 అంగుళాలు. ఒకరోజు వర్షపాతం 6 అంగుళాలు. సియాటెల్ నగరంలో అత్యధిక భాగం తక్కువగా హిమపాతం అందుకుంటుండగా దక్షిణ సియాటెల్ ప్రాంతంలోని ఒలింపియా, చెహాలిస్ ప్రాంతంలో హిమపాతం అధికంగా ఉంటుంది. మరొక గుర్తించతగిన హిమపాతం 2008 డిసెంబరు 12-25 లలో ఒక అడుగు మంచు కురిసిన సమయంలో రహదారులు దాదాపు 15 రోజులు మంచులో మునిగాయి. ఉష్ణోగ్రతలు -32 డిగ్రీల ఫారెన్‌హీట్‌కు చేరుకుంది. నగరం మంచును తొలగించడానికి అవసరమైన ఉపకరణాలను కలిగి ఉండకపోవడం కారణంగా నగరమంతా సమస్యలవలయంలో చిక్కుకుంది. 1880 జనవరి 5-9 లో సంభవించిన మంచుతుఫాను అధికారికంగా !
సియాటెల్ రాజకీయసంస్కృతి చాలా స్వతంత్రమైనది అలాగే యునైటెడ్ స్టేట్స్‌లో చాలా ప్రోగ్రెసివ్ అయినది. 80% ప్రజలు డెమొక్రటిక్ పార్టీకి మద్దతుగా ఓటు వేస్తారు. 2012 అధ్యక్ష ఎన్నికలలో అందరూ అధ్యక్ష ఎన్నికలలో డెమొక్రటిక్ పార్టీ సభ్యుడు బరాక్ ఒబామాకు మద్దతుగా ఓటు వేసారు. వాషింగ్టన్ లెజిస్లేచర్, యునైటెడ్ స్టేట్స్ కాంగ్రెస్ ఎన్నికలలో సియాటెల్ డెమొక్రటిక్ పార్టీకి ఓటువేసి మద్దతు తెలిపింది. దాదాపు ఎన్నికన్నింటిలో డెమొక్రటిక్ పార్టీ విజయం సాధించింది. సియాటెల్ " బెర్తా నైట్ లాండెస్ " ను మేయర్‌గా ఎన్నిక యునైటెడ్ స్టేట్స్‌లో మహిళా మేయరును ఎన్నుకున్న ప్రధాన నగరంగా సియాటెల్ ప్రత్యేకత సంతరించుకుంది. సియాటెల్ నగరం గే మేయర్ ఎడ్ ముర్రేను ఎన్నుకుని, సోషలిస్ట్ కౌన్సిలర్ క్షమా సవంత్‌ను ఎన్నుకుని ప్రత్యేకత సంతరించుకుంది. 1991 లో యునైటెడ్ స్టేట్స్ చరిత్రలో మొదటిసారిగా గే నల్లజాతి మహిళ ప్రభుత్వ అధికారిగా ఎన్నిక చేయబడింది. నగర కౌన్సిలర్లలో మహిళలు ఆధిఖ్యతలో ఉన్నారు. అలాగే శ్వేతజాతి పురుషులు అల్ప సంఖ్యాకులుగా ఉన్నారు.
దేశంలోని 25 పెద్ద నగరాలలో సియాటెల్ నగరం ఒకటి. అయినప్పటికీ "గ్రేట్ డిప్రెషన్ " సమయంలో సియాటెల్ ఆర్థికరంగం తీవ్రంగా పతనం అయింది. రెండవ ప్రపంచ యుద్ధం తరువాత సియాటెల్ నగరంలో బోయింగ్ విమానాల తయారీ కంపెనీ స్థాపినడంతో సియాటెల్ ఆర్థికరంగం తిరిగి కోలుకుంది. 1980లో మైక్రోసాఫ్ట్ వంటి సాంకేతిక కంపెనీలు స్థాపించబడిన తరువాత సియాటెల్ నగరం సాంకేతిక కేంద్రంగా అభివృద్ధి చెందడం ఆరంభం అయింది. 1994 లో సియాటెల్ నగరంలో ఇంటర్నెట్ రిటైలర్ " అమెజాన్.కామ్" స్థాపించబడింది. సాఫ్ట్‌వేర్, బయోటెక్నాలజీ, ఇంటర్నెట్ కంపెనీలు ఆర్థికాభివృద్ధికి దారితీసాయి. ఫలితంగా 1900-2000 మద్య నగర జనాభా దాదాపు 50,000 పెరిగింది. 1918 - 1951 మద్యకాలంలో జాక్సన్ వీధి సెంట్రల్ డిస్ట్రిక్ట్‌లో దాదాపు 2 డజన్ల జాజ్ నైట్ క్లబ్బులు ఆరంభించబడ్డాయి. జాజ్ సంగీతంలో రే చార్లెస్, క్వింసీ జోంస్, ఎర్నిస్టిన్ ఆండర్సన్, ఇతరులు ప్రాబల్యం సంపాదించారు. రాక్ సంగీత కళాకారుడు జిమీ హెండ్రిక్స్, గ్రునే సియాటెల్ నగరంలో జన్మించారు.
గతంలోని సియాటెల్ మేయర్ గ్రెగ్ నికెల్స్ సియాటెల్ నగరంలో " బయోటెక్నాలజీ " ద్వారా సరికొత్త ఆర్ధికాభివృద్ధి సాధించాలని 2006 లో ప్రకటించాడు. సౌత్ లేక్ యూనియన్ పునరుద్ధరణ కార్యక్రమం కార్యాచరణలో ఉంది. సరికొత్త, పేరుపొందిన బయోటెక్ కంపెనీలను నగరానికి ఆకర్షించడానికి ప్రయత్నాలు జరుగుతున్నాయి. కోరిక్సా, ఇమ్యూనెక్స్, ట్రుబియన్, జిమో జెనిటిక్స్, వుల్కాన్ ఐ.ఎన్.సి., పౌల్ అలెన్ సంస్థలు కొంత వెనుకబడి ఉన్నాయి. కొన్ని నూతనంగా అభివృద్ధిపధంలో ముందుకు సాగుతున్నాయి. మిగిలిన సంస్థలు నికెల్, సియాటెల్ సిటీ కౌంసిల్‌ను విమర్శిస్తున్నాయి. 2006 లో " ఎక్స్పెంషన్ మేగజైన్ " వాతావరణాకూలంగా వ్యాపారాభివృద్ధి చేస్తున్న 10 అమెరికన్ నగరాలలో సియాటెల్ ఒకటి అని పేర్కొన్నది. 2005 లో " ఫోర్బ్స్ " అత్యంత ఖరీదైన నివాస గృహాలు కలిగిన అమెరికన్ నగరాలలో సియాటెల్ నగరం ఒకటని పేర్కొన్నది. 2013 లో బిజినెస్, కారీర్ విషయంలో అత్యున్నత అమెరికన్ నగరాలలో సియాటెల్ 9 వ స్థానంలో ఉందని పేర్కొన్నది.
గత కొన్ని సంవత్సరాలుగా నగర జనాభా స్థిరంగా పెరుగుతూ ఉంది. అధికమౌతున్న ప్రజలకు నివాసగృహాలను అందుబాటులోకి తీసుకురావడం నగర నిర్వాహకులకు పెద్ద సవాలుగా మారింది. 2006 నాటికి, 16 సంవత్సరాల పాటు సంవత్సరానికి 4,000 మంది చొప్పున జనాభా పెరిగింది. 2040 నాటికి సియాటెల్ జనాభా మరో 2,00,000 పెరుగుతుందని రీజనల్ ప్లానర్లు ఊహించారు. అయినప్పటికీ మునుపటి మేయర్ గ్రెగ్ నికెల్స్, మాత్రం 2040 నాటికి జనసంఖ్య 3,50,000 పెరుగుతుందన్న అంచనాలకు అనుగుణంగా ప్రణాళికలు రచించాడు. నగరంలో చిన్న కుటుంబాలకు అనుగుణంగా పెరగనున్న జనాభాను దృష్టిలో ఉంచుకుని నివాసగృహాలను అభివృద్ధి చేయవలసిన అవసరం ఉంది. సియాటెల్ కౌన్సిల్ డౌన్‌టౌన్ ప్రాంతంలో భవనాల ఎత్తు పరిమితులపై ఉన్న నిబంధనలను సడలించడానికి అనుకూలంగా ఓటు వేసారు. సిటీ సెంటర్‌ ప్రాంతంలో జనసాంధ్రతను అధికం చేయడానికి ఇది సహకరిస్తుంది. నగరజనాభా అభివృద్ధికి చిహ్నంగా డౌన్‌టౌన్ జనసంఖ్య 2009 నాటికి 60,000 లకు చేరుకుంది.
నగరం కొంత కొండలమయంగా ఉంటుంది కనుక భూభాగం అంతా ఒకేలా ఉండదు.రోము నగరంలా సియాటెల్ కూడా ఏడు కొండల మద్య ఉపస్థితమై ఉంటుంది. ఏడు కొండలలో కాపిటల్ హిల్, ఫస్ట్ హిల్, వెస్ట్ హిల్, బీకన్ హిల్, క్వీన్ అన్నె హిల్, మగ్నోలియా, ఫార్మర్ డెన్నీ హిల్ ఉన్నాయి. విల్లింగ్ ఫోర్డ్, మౌంట్ బేకర్, క్రౌన్ హిల్ ప్రాంతాలు కొండల మీద ఉన్నాయి. కొండప్రాంతాలలో అనేకం సిటీసెంటర్ సమీపంలోనే ఉన్నాయి. సీ వాల్ నిర్మాణం, గ్రీన్ రివర్ టెర్మినస్, దువామిష్ వాటర్వే ముఖద్వారంలో మానవనిర్మిత నౌకాశ్రయ ద్వీపం నిర్మించిన తరువాత సిటీసెంటర్ రూపురేఖలు మారిపోయాయి. నగరపరిమితిలో ఎత్తైన ప్రాంతం సియాటెల్ పశ్చిమంలోని " హై పాయింట్ ". ఇది 35వ అవెన్యూ ఎస్.డబల్యూ, ఎస్.డబల్యూ మిర్టిల్ సమీపంలో ఉంది. నగరంలో క్రౌన్ హిల్, వ్యూరిడ్జ్, మేపుల్ లీఫ్, ఫిన్నే రిడ్జ్, ఎం.టి. బేకర్ రిడ్జ్, కార్కీక్ బిట్టర్ లేక్ హైలాండ్స్ మొదలైన కొండలు ఉన్నాయి.
సియాటెల్ నగరం లోని చైనీస్ అమెరికన్లు చైనా ప్రధాన భూభాగం, హాంగ్‌కాంగ్, ఆగ్నేయ ఆసియా, ఆసియా, తైవాన్‌కు చెందినవారై ఉన్నారు. చైనీయులు ఆరంభకాలంలో గాంగ్‌డాంగ్ ప్రాంతం నుండి 19వ శతాబ్దం చివరి దశలో 20 వ శతాబ్దం ఆరంభదశలో ఇక్కడకు వచ్చి చేరారు. వియత్నామీయులు కూడా అధిక సంఖ్యలో సియాటెల్ నగరానికి వచ్చిచేరారు. నగరంలో వీరి సంఖ్య సుమారుగా 55,000 ఉంటుంది. అలాగే సోమాలీ అమెరికన్ల సంఖ్య 30,000 ఉంటుంది. సియాటెల్ - టకోమా ప్రాంతంలో కంబోడియన్ అమెరికన్లు అధికంగా నివసిస్తున్నారు. నగరంలో వీరి సంఖ్య 19,000 ఉంటుంది. యు.ఎస్. లోని ప్రధాన స్థానికులలో ఒకరైన సమోయాన్ ప్రజలు సియాటెల్ నగరంలో 15,000 మంది ఉన్నారు. 2000 గణాంకాల ఆధారంగా అదనంగా నగరంలో మిశ్రమజాతిగా నమోదైన వారి సంఖ్య అధికంగా ఉంది. 2012 " హిస్టరీ లింక్ " అధ్యయనం ఆధారంగా సియాటెల్ జిప్ కోడ్ " 98118 " యునైటెడ్ స్టేట్స్ కోడ్ జాబితాలో అత్యంత వైవిధ్యమైనదని భావిస్తున్నారు.
సియాటెల్ నగరం ఉప్పునీటి పుగెట్ సౌండ్ కు , వాషింగ్టన్ సరోవరానికీ మద్య నెలకొని ఉంది. నగర ప్రధాన నౌకాశ్రయం పుగెట్ సౌండ్ భూభాగంలో భాగంగా ఉంది. ఇది నగరాన్ని మహాసముద్ర నౌకాశ్రయ నగరంగా మార్చింది. పుగెట్ సౌండ్ పశ్చిమాన కిట్సాప్ ద్వీపకల్పం, తూర్పున ఒలింపిక్ ద్వీపకల్పంలోని ఒలింపిక్ పర్వతాలూ ఉన్నాయి. తూర్పున ఉన్న వాషింగ్టన్ సరోవరం వెంట కింగ్ కౌంటీ , సమ్మామిష్ సరస్సు, పర్వతశ్రేణి ఉన్నాయి. వాషింగ్టన్ సరోవర జలాలు వాషింగ్టన్ కాలువ నుండి ప్రవహించే జలాలు పుగెట్ సౌండ్‌కు చేరుకుంటుంది. సియాటెల్ పరిసరాలలో ఉన్న సముద్రం, నదులు, అడవులు, సరోవరాలు, పొలాల కారణంగా వేటాడి పొట్టపోసుకునే సమూహాలు ఈ ప్రాంతంలో వర్ధిల్లాయి. పరిసరప్రాంతాలు సెయిలింగ్, స్కీయింగ్, బైసైక్లింగ్, కేంపింగ్, హైకింగ్ చేయడానికి సంవత్సరం అంతటా అనుకూలంగా ఉంటాయి.
సియాటెల్ నగరంలో పెద్ద సంఖ్యలో లెస్బియన్, గే, బైసెక్సుయల్ ప్రజలు ఉన్నారు. 2006 " యూనివర్శిటీ ఆఫ్ కలిఫోర్నియా అధ్యయనాలను అనుసరించి నగరప్రజలలో 12.9% లెస్బియన్, గే, బైసెక్సుయల్‌గా గుర్తించబడ్డారు. యు.ఎస్. నగరాలలో ఇది సియాటెల్‌ను ద్వితీయ స్థానంలో నిలిపింది. మొదటి స్థానంలో శాన్ ఫ్రాన్సిస్కో ఉంది. యు.ఎస్. మహానగరాలలో కూడా సియాటెల్ ద్వితీయ స్థానంలో ఉంది. 2012 యునైటెడ్ స్టేట్స్ సెంసస్ బ్యూరో గణాంకాల ఆధారంగా స్వలింగ సంర్కులు అధికంగా ఉన్న నగరంలో సియాటెల్ మొదటి స్థానంలో ఉంది. శాన్ ఫ్రాన్సిస్కోను సియాటెల్ అధిగమించింది. సియాటెల్ నగరంలో ఒంటరిగా నివసించే వారి సంఖ్య అత్యధికంగా ఉంది. ఒంటరిగా నివసిస్తున్న వారి సంఖ్యలో సియాటెల్ నగరం యు.ఎస్.నగరాలలో 5వ స్థానంలో ఉంది. నగరంలో దాదాపు 1,00,000 మంది ఒంటరిగా నివసిస్తున్నారు.
సియాటెల్ నగరంలో " ఇంటర్ స్టేట్ 5 ", వాషింగ్టన్ స్టేట్ రూట్ అనే రెండు రహదార్లు ఉన్నాయి. ఇవి నిరంతరాయంగా నగరం ఉత్తరం నుండి దక్షిణం వైపు పయనిస్తుంటాయి. "స్టేట్ రూట్ 99 " సియాటెల్ డౌన్ టౌన్ మీదుగా పయనిస్తుంది. అయినప్పటికీ 2001 నిస్క్వల్లి భూకంపంలో వయాడక్ట్ మార్గం విధ్వంసమైన తరువాత అదే స్థానంలో సొరంగ మార్గం నిర్మించబడింది. రెండు మైళ్ళ పొడవైన "ది అలాస్కన్ వే వయాడక్ట్ రిప్లేస్మెంట్ టన్నెల్ 4.25 బిలియన్ అమెరికన్ డాలర్ల వ్యయంతో 2015 డిసెంబరు నాటికి పూర్తి చేయాలని ప్రణాళిక రూపొందించబడింది. దురదృష్టవశాత్తు "వరల్డ్స్ లార్జెస్ట్ టన్నెల్ బోరింగ్ మిషన్ " వివాదం కారణంగా ప్రాజెక్ట్ పూర్తి అయ్యే తేదీ 2017 కు పొడిగించబడింది. ట్రాఫిక్ రద్దీ అత్యధికంగా ఉన్న అమెరికన్ నగరాలలో సియాటెల్ 8వ స్థానంలో ఉంది.
1869 నుండి 1982 సియాటెల్ నగరాన్ని " క్వీన్ సిటీ " అని అంటారు. సియాటెల్ ప్రస్తుత అధికారికంగా " ఎమరాల్డ్ సిటీ " అని ముద్దుపేరు ఎంన్నికైంది. నగరంలో సతతహరితారణ్యాలు ఉండడమే ఇందుకు కారణం. అలాస్కాకు సమీపంలో ఉన్న ప్రధాన నగరం కనుక సియాటెల్ " గేట్వే టొ అలాస్కా " గా ప్రత్యేకత కలిగి ఉంది. నగరంలో నిరంతరం వర్షం కురుస్తూ ఉన్నందున సియాటెల్ " రెయిన్ సిటీ " గా పిలువబడుతుంది. సియాటెల్ నగరంలో బోయింగ్ జెట్ విమానాలు తయారీ కారణంగా నగరానికి " జెట్ సిటీ " అని ముద్దు పేరు ఉంది. సియాటెల్ నగరంలో పూలమొక్కల పెంపకాన్ని ప్రోత్సహించి నగరసౌందర్యం అధికం చెయ్యడానికి నగరానికి " ది సిటీ ఆఫ్ ఫ్లవర్స్ " అని పేరు పెట్టారు." 1990 గుడ్‌విల్ గేంస్ " ను స్వీకరించినందున నగరానికి " ది సిటీ ఆఫ్ గుడ్‌విల్ " అన్న పేరు వచ్చింది. సియాటెల్ నివాసులను సాధారణంగా " సియాటెలిటీస్ " అని అంటారు.
రెండవ సారిగా నాటకీయంగా సియాటెల్ నగరంలో " క్లొండికే గోల్డ్ రష్ " సందర్భంలో ఆర్థికాభివృద్ధి సంభవించింది. గోల్డ్ రష్ " పానిక్ ఆఫ్ 1893 "తో ముగింపుకు వచ్చింది. సియాటెల్ నగరం ప్రధాన రవాణా కూడలిగా అభివృద్ధి చెందింది. 1897 జూలై 14 న " ఎస్.ఎస్.పోర్ట్ లాండ్ " తన టన్ ఆఫ్ గోల్డ్‌ తో లంగరు వేసింది. క్రమంగా సియాటెల్ నగరం అలాస్కా, యూకాన్ ప్రాంతాలలోని గనుల అణ్వేషకుల కొరకు ప్రధాన రవాణా కేంద్రంగా, ప్రధాన సరఫరా కేంద్రంగా అభివృద్ధి చెందింది. సియాటెల్ గని అణ్వేషకుల దుస్తులు, ఆహారం సరఫరా వంటి రంగాల అభివృద్ధి దీర్ఘకాలం సాగింది. సియాటెల్ నగరంతో ఎవెర్ట్ , టకోమా , పోర్ట్ టౌన్‌సెండ్ , బ్రిమర్టన్ , ఒలింపియా ప్రాంతాలు త్రవ్వి తీయబడిన విలువైన లోహాల ఎక్చేంజ్ కేంద్రాలుగా పోటీపడ్డాయి.
1889 లో సియాటెల్ నగరంలో స్ట్రీట్‌కార్లు ప్రవేశించాయి. స్ట్రీట్ కార్ మార్గం వెంట చక్కగా అభివృద్ధి చెందిన ఆకర్షణీయమైన డౌన్ టౌన్, శక్తివంతమైన పొరుగు ప్రాంతాలు అభివృద్ధి చెందాయి. ఆటోమొబైల్ ప్రవేశం తరువాత నగరంలోని రైల్ ప్రయాణాలు క్షీణదశకు చేరుకున్నాయి. 1929 లో టకోమా - సియాటెల్ రైల్వే మూతపడింది. 1939 లో ఎవర్ట్- సియాటెల్ సర్వీస్ ముగింపుకు వచ్చింది. సరికొత్తగా అభివృద్ధిచేయబడిన రహదారులలో ఖరీదైన కార్లలో ప్రయాణం చేసేవారి సంఖ్య అధికం అయింది. నగర వీధులలో రైలు మార్గాలు చదును చేయబడ్డాయి లేక తీసివేయబడ్డాయి. 1941 నాటికి సియాటెల్ ట్రాలీ బస్ సర్వీస్ ముగింపుకు వచ్చింది. తరువాత విస్తారమైన రహదారి ప్రణాళికతో ప్రైవేట్ బస్ సర్వీస్ నగరం అంతటా పరిచయం చేయబడింది.
ఉత్తర అమెరికాలో ట్రాలీ బస్సులు, బస్సులు ఉన్న కొన్ని నగరాలలో సియాటెల్ ఒకటి. ప్రస్తుతం మహానగర ప్రాంతంలో సౌండ్ ట్రాన్సిస్ట్ ఎక్స్‌ప్రెస్ బస్ సర్వీస్ అందిస్తోంది. " సౌండర్ కమ్యూటర్ రైల్ " రెండు మార్గాలలో నగర శివారు ప్రాంతాల నుండి డౌన్‌టౌన్ వరకు నడుస్తున్నాయి. యూనివర్శిటీ ఆఫ్ వాషింగ్టన్, సీ టెక్‌ ఎయిర్‌పోర్ట్ మద్య " సెంట్రల్ లింక్ " లైట్ రైలు మార్గంలో రైలు సర్వీసులు అందిస్తుంది. వాషింగ్టన్ స్టేట్ ఫెర్రీలు సంఖ్యాపరంగా యున్.ఎస్ ఫెర్రీ సర్వీసులలో ప్రథమ స్థానంలోనూ ప్రపంచంలో మూడవ స్థానంలోనూ ఉన్నాయి. ఇవి సియాటెల్‌ను బెయిన్ బ్రిడ్జ్ ద్వీపం , పుగెట్ సౌండ్ లోని వషన్ , బ్రెంప్టన్, కిస్తప్ ద్వీపకల్పం లోని సౌత్ వర్త్ ప్రాంతాలతో అనుసంధానం చేస్తున్నాయి.
దుర్భరమైన శీతాకాలం తరువాత డెన్నీ బృందం ఎలియట్ బే వద్దకు మకాం మార్చి ఈ ప్రాంతాన్ని తిరిగి స్వాధీనం చేసుకున్నారు. ఈ కొత్త సెటిల్మెంటుకు దువాంప్స్ అని పేరుపెట్టారు. చార్లెస్ టెర్రీ, జాన్‌లో మాత్రం అక్కడే ఉండిపోయి, ఆ ప్రాంతాన్ని స్వాధీనం చేసుకుని దానికి " న్యూయార్క్ " అని నామకరణం చేసాడు. 1853 ఏప్రిల్‌లో ఈ ప్రాంతానికి న్యూయార్క్ అల్కీగా పేరు మార్చారు. తరువాత కొన్ని సంవత్సరాలకు న్యూయార్క్, దువాంప్స్ ప్రాంతాలు ఆధిక్యత కొరకు ఒకదానిమీద ఒకటి పోటీ పడ్డాయి. కొంత కాలానికి, అల్కీ ప్రాంతవాసులు దాన్ని వదలిపెట్టి మిగిలిన సెటిలర్లతో కలిసారు. దువాంప్స్ స్థాపకులలో ఒకరైన డేవిడ్ స్విన్సన్ మేనార్డ్, ఈ ప్రాంతానికి దువామిష్ గిరిజన నాయకుడైన సియాటెల్ పేరును పెట్తడానికి ప్రధాన కారకుడు.
2007 అమెరికన్ కమ్యూనిటీ సర్వే అధారంగా 18.6% సియాటెల్ నివాసులు మూడు ప్రభుత్వ రవాణా వ్యవస్థల్లో ఏదో ఒకదానిని ఉపయోగిస్తున్నారని అంచనావేస్తున్నారు. ట్రాన్సిస్ట్ వాడుకరులు సంఖ్యాపరంగా అమెరికా ప్రధాననగరాలలో ప్రధమస్థానంలో ఉన్నారు. నడవడానికి అనుకూలమైన అమెరికన్ నగరాలలో సియాటెల్ 4వ స్థానంలో ఉంది. సియాటెల్ - టకోమా ఇంటర్నేషనల్ ఎయిర్‌పోర్ట్ ఇది నైబరింగ్ సిటీ ఐన సియా- టెక్‌లో ఉంది. ఇది పోర్ట్ ఆఫ్ సియాటెల్ ఆధ్వర్యంలో పనిచేస్తుంది. ఇక్కడి నుండి ప్రపంచంలోని ప్రధాననగరాలకు విమానసేవలు లభిస్తుంటాయి. డౌన్ టౌన్ సమీపంలో ఉన్న బోయింగ్ ఫీల్డ్‌ను జనరల్ ఏవియేషన్, కార్గో ఫ్లైట్స్, టెస్టింగ్/డెలివరీ ఆఫ్ బోయింగ్ ఎయిర్ లైనర్‌లు ఉపయోగిస్తూ ఉన్నాయి.
నవంబరులో సియాటెల్ నగరంలో ఇతర యు.ఎస్. నగరాలకంటే అధికంగా వర్షం కురుస్తుంది. 2,50,000 జనసంఖ్య ఉన్న సియాటెల్ నగరం శీతాకాల వర్షాలు అత్యధికంగా సంభవించే నగరంగా వర్గీకరించబడింది. అత్యధిక వర్షపాతం కలిగిన యు.ఎస్. ప్రధాన నగరాలలో సియాటెల్ ఒకటి. సియాటెల్ నగరంలో రెయినీ డేస్ అధికంగా, సన్నీ డేస్ తక్కువగా ఉండి అత్యల్ప సన్నిడేస్ కలిగిన యు.ఎస్. ప్రధాన నగరాలలో ఇది 48 వ స్థానంలో ఉంది. నగరంలో అరుదుగా ఉరుములతోకూడిన వర్షాలు ఉంటాయి. నగరంలో వార్షికంగా 7 రోజులు మాత్రమే ఉరుములు నమోదుచేయబడుతుంటాయి. ఫోర్ట్ మేయర్స్ లో సంవత్సరానికి 93 ఉరుముల రోజులు, కనాస్ సిటీ 52 రోజులు, న్యూయార్క్లో 25 రోజులు నమోదౌతుంటాయి.
ప్రాంతీయ భౌగోళిక వైరుధ్యాల కారణంగా నగరంలో వాతావరణంలో వైవిధ్యమైన మైక్రోక్లైమేట్ నెలకొని ఉంటుంది. సియాటెల్ వర్షపాతం పశ్చిమప్రాంతంలోని కొండప్రాంతం కంటే తక్కువగా ఉంటుంది. పశ్చిమప్రాంతంలో 80 మైళ్ళ వరకు " ఒలింపిక్ నేషనల్ పార్క్ " లో ఒలింపిక్ పర్వతాల పశ్చిమ ప్రాంతంలో " హాహ్ వర్షారణ్యాలు " విస్తరించి ఉన్నాయి. దక్షిణ సియాటెల్ నుండి 60 మైళ్ళ దూరంలో ఉన్న రాష్ట్ర రాజధాని ఒలింపియా వరకు రెయిన్ షాడో ప్రాంతంగా పరిగణించబడుతుంది. ఈ ప్రాంతంలో వార్షిక వర్షపాతం 50 అంగుళాలు. డౌన్ టౌన్ పశ్చిమంలో పుగెట్ సౌండ్ మరొకవైపు వార్షిక వర్షపాతం 56.4 అంగుళాలు ఉంటుంది.
2009 డిసెంబరు 19 లో ఆరంభమైన " లైట్ రైల్ మార్గం " సియాటెల్ డౌన్ టౌన్ నుండి సీ- టెక్ ఎయిర్ పోర్ట్ వరకు పయనిస్తుంది. ఇది నగరపరిమితిలో మొదటి రాపిడ్ ట్రాంసిస్ట్ సర్వీసులను అందిస్తుంది. ఈమార్గానికి పొడిగింపుగా " యూనివర్శిటీ ఆఫ్ వాషింగ్టన్ " వరకూ సర్వీస్ 2016 మార్చి 19న ఆరంభించబడింది. అదనంగా 2023 నాటికి ఈ మార్గాన్ని పొడిగిస్తూ లిన్‌వుడ్ నుండి డెస్ మొయిన్స్ , రెడ్మండ్ వరకూ పొడిగించాలని ప్రణాళిక వేయబడింది. మునుపటి మేయర్ " మైకేల్ మెక్గిన్ " డౌన్ టౌన్ నుండి బల్లార్డ్, పశ్చిమ సియాటెల్ వరకూ పొడిగించడానికి మద్దతు ఇచ్చాడు.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్, క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్, ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్ వాతావరణం " ఓషనిక్ క్లైమేట్ " లేక టెంపరేట్ మరీన్ . నగరంలో చల్లని, తడి, ఆహ్లాదకర వాతావరణం నెలకొని ఉంటుంది. వేసవి పొడిగా ఉంటుంది. నగర పర్యావరణం యు.ఎస్.డి.ఎ. " హార్డినెస్ జోన్ " 8బికి చెందుతుంది. ఏకాంతమైన సముద్రతీర ప్రాంతాలు 9బిగా వర్గీకరించబడ్డాయి. పుగెట్ సౌండ్, గ్రేటర్ పసిఫిక్ ఓషన్, లేక్ వాషింగ్టన్ ప్రాంతాలలో ఉష్ణోగ్రతలు క్రమపరచబడుతూ ఉంటాయి. సియాటెల్ ప్రాంతంలో అత్యధిక ఉష్ణోగ్రతలు అరుదుగానే ఉంటాయి. శీతాకాల ఉష్ణోగ్రత 15 డిగ్రీల ఫారెన్‌హీట్ ఉంటుంది.